Вторник, 21.01.2014 14:35. Category: Актуальное Днямі ў польскім доме адбылася традыцыйная студзеньская сустрэча актыву раённай арганізацыі Саюза палякаў на Беларусі, каб разам адсвяткаваць Каляды, падвесці вынікі работы за мінуўшы год і спланаваць работу на бягучы. Перш наперш старшыня праўлення Тэрэза Шакель павіншавала прысутных са святамі, пазнаёміла таксама з віншаваннямі, якія даслалі ў Браслаў іх сябры з Польшчы. Потым пачалася афіцыйная частка, у час якой удзельнікі сустрэчы ўспомнілі тых, хто стаяў у вытокаў стварэння раённай арганізацыі, актыўна вёў і вядзе культурна-асветніцкую дзейнасць, прапагандуе ў асяроддзі палякаў Браслаўшчыну польскую мову і культуру, арганізуе зносіны з выхадцамі з нашага краю, якія цяпер жывуць у Польшчы.